សូមគោរព\_\_\_\_\_\_\_\_\_\_

សាលារៀនគឺជាកន្លែងរៀនសូត្រវិជ្ជមាន ដែលមនុស្សគ្រប់គ្នាមានសិទ្ធិទទួលបានបរិដ្ឋានរៀនសូត្រប្រកបដោយសុវត្ថិភាព និងមានសុខភាពល្អ។ សាលារៀនក៏ជាកន្លែងធ្វើការផងដែរ ហើយបុគ្គលិកសាលាសមនឹងធ្វើការនៅក្នុងបរិដ្ឋានមួយដែលពួកគេមិនមានអារម្មណ៍ថាមានការគំរាមកំហែង ឬមិនមានសុវត្ថិភាព។

ចាប់ពីត្រីមាសទី 3 ឆ្នាំ 2022 គ្រោងការណ៍ដីកាសុវត្ថិភាពសហគមន៍សាលារៀន (គ្រោងការណ៍) នឹងចូលជាធរមាននៅក្នុងសាលារៀនរដ្ឋវិចថូរៀទាំងអស់។ គ្រោងការណ៍នេះអនុញ្ញាតឱ្យនាយកសាលា និងបុគ្គលដែលមានសិទ្ធិអំណាចផ្សេងទៀត ចេញដីកាសុវត្ថិភាពសហគមន៍សាលារៀនដែលកំពុងដំណើរការ ឬដែលបន្ទាន់ ដែលដាក់កម្រិតលើវិធីដែលឪពុកម្តាយ អ្នកថែទាំ ឬមនុស្សពេញវ័យផ្សេងទៀតដែលប្រព្រឹត្តក្នុងលំនាំបង្កគ្រោះថ្នាក់ បំពាន ឬគំរាមកំហែងដល់បុគ្គលិក សិស្ស ឬអ្នកផ្សេងទៀតនៅក្នុងសហគមន៍សាលារៀន។ សូមចុចនៅ[ទីនេះ](https://www.vic.gov.au/school-community-safety-orders)សម្រាប់ព័ត៌មានបន្ថែមអំពីគ្រោងការណ៍ មានរួមទាំង[វីដេអូ](https://vimeo.com/723185699/0195aac2e2)ខ្លីមួយដែលផ្តល់នូវទិដ្ឋភាពទូទៅអំពីគ្រោងការណ៍។

គ្រោងការណ៍នេះផ្តល់នូវការការពារជាច្រើន សម្រាប់មនុស្សដែលអាចត្រូវបានដាក់ក្រោមដីកា និងកូនរបស់ពួកគេ។ ឧទាហរណ៍ មុននឹងចេញដីកាសុវត្ថិភាពសហគមន៍សាលារៀនដែលកំពុងដំណើរការ បុគ្គលដែលមានសិទ្ធិអំណាចត្រូវតែពិចារណាអំពីការឆ្លើយតបរបស់បុគ្គលចំពោះការជូនដំណឹងនេះ ដើម្បីចេញដីកាមួយ និងរបៀបដែលដីកាអាចប៉ះពាល់ដល់កូនរបស់ពួកគេ។ ដីកាអាចត្រូវបានចេញជាជម្រើសចុងក្រោយតែប៉ុណ្ណោះ ប្រសិនបើវាជាជម្រើសរឹតបន្តឹងតិចបំផុតដើម្បីដោះស្រាយបញ្ហាអាកប្បកិរិយា។ ដើម្បីអានបន្ថែមអំពីការការពារដែលបានបង្កើតឡើងនៅក្នុងគ្រោងការណ៍សម្រាប់ឪពុកម្តាយ អ្នកថែទាំ និងមនុស្សពេញវ័យផ្សេងទៀតដែលអាចត្រូវបានដាក់ក្រោមដីកា (រួមទាំងព័ត៌មានស្តីពីសិទ្ធិប្តឹងតវ៉ាមិនយល់ស្រប) សូមចូលទៅកាន់[គេហទំព័ររបស់ក្រសួង។](https://www.vic.gov.au/school-community-safety-orders)

មនុស្សគ្រប់រូបនៅសាលារៀន ជាពិសេសបុគ្គលិក និងឪពុកម្តាយ/អ្នកថែទាំ ដើរតួនាទីក្នុងការធ្វើឱ្យសាលារៀនក្លាយជាកន្លែងកាន់តែប្រសើរមួយសម្រាប់ការរៀនសូត្រ និងធ្វើការ។ [គោលនយោបាយអាកប្បកិរិយាគួរឱ្យគោរពនៅក្នុងសហគមន៍សាលារៀន](https://www.education.vic.gov.au/Pages/Respectful-Behaviours-within-the-School-Community-Policy.aspx) គូសបញ្ជាក់ពីតួនាទីរួមគ្នារបស់ឪពុកម្តាយ អ្នកថែទាំ និងបុគ្គលិកសាលាក្នុងការបង្កើតបរិដ្ឋានវិជ្ជមានសម្រាប់ការរៀនសូត្រ។

គោលបំណងទៅវិញទៅមករបស់យើងគឺដើម្បីគាំទ្រការអប់រំរបស់កូនអ្នក។ ដើម្បីធ្វើដូច្នេះ យើងស្នើសុំមតិកែលម្អ និងបណ្តឹងតវ៉ានានាដែលមានលក្ខណៈស្ថាបនា និងគោរព។ ឪពុកម្តាយត្រូវបានរំលឹកឱ្យអនុវត្តតាមគោលនយោបាយ ឬដំណើរការបណ្ដឹងតវ៉ារបស់សាលារៀន ឬ[គោលការណ៍បណ្ដឹងតវ៉ារបស់ក្រសួង](https://www2.education.vic.gov.au/pal/complaints/policy) ប្រសិនបើអ្នកចង់លើកឡើងនូវមតិកែលម្អដែលមានលក្ខណៈស្ថាបនា និងការគោរពណាមួយ។

អ្នកអាចរកឃើញ[គោលនយោបាយអាកប្បកិរិយាគួរឱ្យគោរពនៅក្នុងសហគមន៍សាលារៀន](https://www.education.vic.gov.au/Pages/Respectful-Behaviours-within-the-School-Community-Policy.aspx)

និងធនធានផ្សេងទៀត ដើម្បីកសាងទំនាក់ទំនងវិជ្ជមានជាមួយសហគមន៍សាលារៀនរបស់យើងនៅ[ទីនេះ](https://www.vic.gov.au/building-positive-relationship-your-childs-school)។

[insert Principal’s name and contact details].